smcproject/ml-wiki-sentences huggingface dataset:
പ്രദേശത്തിൻറെ വിദ്യാഭ്യാസ പ്രവർത്തനങ്ങളിൽ മുന്നിട്ടു നിൽകുന്ന ഈ വിദ്യാലയം ഇന്ന് വളരെ നല്ല രീതിയിൽ പ്രവർത്തിച്ചു വരികയാണ്.
200 ഓളം വിദ്യാർത്ഥികൾ പഠിച്ചുവരുന്ന ഈ വിദ്യാലയത്തിന് വികസന സാധ്യതകൾ ഏറെയാണ്.
പ്രീ പ്രൈമറി വിദ്യാലയം ഇതിനോടനുബന്ധിച്ച് പ്രവർത്തിച്ചു വരുന്നുണ്ട്.
രക്ഷിതാക്കളുടെയും നാട്ടുകാരുടെയും സഹകരണം ഈ വിദ്യാലയത്തിന് നിർല്ലോഭമായി ലഭിച്ചു വരുന്നുണ്ട്.ll
കാന്തലോട്ട് കുഞ്ഞമ്പു
വടക്കേ മലബാറിൽ , പ്രത്യേകിച്ച് കണ്ണൂരിൽ കമ്മ്യൂണിസ്റ്റ് പാർട്ടി കെട്ടിപ്പടുക്കുന്നതിൽ ഗണ്യമായ സംഭാവന നൽകിയ ഒരു നേതാവായിരുന്നു കാന്തലോട്ട് കുഞ്ഞമ്പു ( ഡിസംബർ 18 1916 - ജനുവരി 16 2004 ).
ചെറു പ്രായത്തിൽ തന്നെ രാഷ്ട്രീയത്തിലേക്കിറങ്ങി.
ആറോൺമിൽ തൊഴിലാളി സമരത്തിൽ പങ്കെടുത്തു.
പിന്നീട് അതേ കമ്പനിയിൽ തന്നെ തൊഴിലാളിയായി ജോലിക്കു ചേർന്നു.
കോൺഗ്രസ്സിലൂടെ രാഷ്ട്രീയ പ്രവേശം.
കോൺഗ്രസ്സ് സോഷ്യലിസ്റ്റ് പാർട്ടിയിലൂടെ കമ്മ്യൂണിസ്റ്റ് പാർട്ടിയിൽ എത്തിച്ചേർന്നു.
പാർട്ടി പിളർന്നപ്പോൾ സി.പി.ഐ ക്കൊപ്പം ഉറച്ചു നിന്നു.
വിവിധ കാലങ്ങളിൽ പാർട്ടിക്കു വേണ്ടി ഒളിവിൽ പോയി.
ദീർഘകാലം പാർട്ടിയുടെ ജില്ലാ സെക്രട്ടറിയായിരുന്നു.
സി.പി.ഐ.യുടെ സംസ്ഥാന സെകട്ടറിയേറ്റ് അംഗമായിരുന്നു.
1977 ൽ കോഴിക്കോട് ജില്ലയിലെ നാദാപുരത്തുനിന്നും അഞ്ചാം കേരള നിയമസഭയിൽ അംഗമായി.
19 മാസത്തോളം വനംമന്ത്രിയാരുന്നു.
യശോദ ടീച്ചറായിരുന്നു ഭാര്യ.
ഈ ദമ്പതികൾക്കു മക്കളില്ല.
2004 ജനുവരി 16 ന് അന്തരിച്ചു.
കണ്ണൂർ ജില്ലയിലെ പാപ്പിനിശ്ശേരിയിൽ പൊക്കന്റെ മകനായാണ് കുഞ്ഞമ്പു ജനിച്ചത്.
പ്രാഥമിക വിദ്യാഭ്യാസത്തിനു ശേഷം വൈദ്യപഠനത്തിനായി ചേർന്നു.
ഈ സമയത്താണ് വടക്കേ മലബാറിലുള്ള ആറോൺ മില്ലിൽ തൊഴിൽ സമരം പൊട്ടിപ്പുറപ്പെട്ടത്.
തൊഴിലാളികളെ അങ്ങേയറ്റം ചൂഷണത്തിനു വിധേയമാക്കിയിരുന്ന ഒരു സ്ഥാപനമായിരുന്നു അത്.
അവിടെ വെച്ച് കോരൻ എന്ന തൊഴിലാളിയെ സൂപ്പർവൈസർ തല്ലി, കോരൻ അയാളെ തിരിച്ചു തല്ലി.
അതിന്റെ ശിക്ഷണ നടപടിയായി കോരനെ ജോലിയിൽ നിന്നും പിരിച്ചു വിട്ടു.
കോരനെ തിരിച്ചെടുക്കണം എന്നാവശ്യപ്പെട്ട് തൊഴിലാളികൾ പണിമുടക്കുകയും, അവസാനം കോരനെ ജോലിയിൽ തിരിച്ചെടുക്കുകയും ചെയ്തു.
ഈ സമരം നടക്കുമ്പോൾ കുഞ്ഞമ്പു ആറോൺ മിൽ തൊഴിലാളിയായിരുന്നില്ല,എന്നാൽ സമരത്തിന് പുറത്തു നിന്നുള്ള എല്ലാ വിധ പിന്തുണയും നൽകിയത് കുഞ്ഞമ്പു ഉൾപ്പെടെയുള്ള നേതാക്കളായിരുന്നു.
കോൺഗ്രസ്സിൽ അംഗമായി ചേർന്നു.
ഈ സമയത്ത് ആറോൺ മില്ലിൽ തൊഴിലാളിയായി ജോലിക്കു പ്രവേശിച്ചിരുന്നു.
കോൺഗ്രസ്സിലെ ഇടതുപക്ഷത്തോടായിരുന്നു ആഭിമുഖ്യം.
കോൺഗ്രസ്സിലെ ഇടതുപക്ഷചിന്താഗതിക്കാർ ചേർന്ന് കോൺഗ്രസ്സ് സോഷ്യലിസ്റ്റ് പാർട്ടി രൂപീകരിച്ചപ്പോൾ കുഞ്ഞമ്പു അതിൽ അംഗമായി ചേർന്നു.
സി.എസ്.പി യുടെ മുഖപത്രമായ പ്രഭാതത്തിന്റെ ഏജന്റായും ജോലി ചെയ്തിരുന്നു.
കരിവെള്ളൂരിൽ നടന്ന ഒരു കർഷകജാഥയിൽ പങ്കെടുത്തതിന്റെ പേരിൽ ആറോൺ മില്ലിൽ നിന്നും പുറത്താക്കി.
1935 ൽ ആറോൺ മില്ലിലെ മാനേജ്മെന്റിന്റെ എതിർപ്പോടുകൂടിയാണെങ്കിലും അവിടെ ഒരു യൂണിയൻ നിലവിൽ വന്നു.
സെക്രട്ടറി കുഞ്ഞമ്പു ആയിരുന്നു.
യൂണിയൻ നിലവിൽ വന്ന് അധികം വൈകാതെ കേരളത്തിലെ സി.എസ്.പി ഘടകം കമ്മ്യൂണിസ്റ്റ് ഗ്രൂപ്പ് രൂപീകരിച്ചു.
കാന്തലോട്ട് അതിൽ അംഗമായി ചേർന്നു.
കമ്മ്യൂണിസ്റ്റ് പാർട്ടി നടത്തിയ പ്രതിഷേധദിനത്തിൽ പങ്കെടുത്ത കാരണത്താൽ ആറോൺ മിൽ മാനേജ്മെന്റ് 400 ഓളം തൊഴിലാളികളെ ഒറ്റയടിക്ക് പിരിച്ചുവിട്ടു.
ഇതിനെതിരേ സമരം ചെയ്ത തൊഴിലാളികളെ സഹായിക്കാൻ കർഷകർ ഉൾപ്പെടെയുള്ളവർ രംഗത്തെത്തി.
മില്ലിൽ നടന്ന മറ്റൊരു പണിമുടക്കിൽ പങ്കെടുത്ത തൊഴിലാളികളെ  മാനേജ്മെന്റ് വീണ്ടും പിരിച്ചുവിട്ടു.
ഇതിനെതിരേ നടന്ന സമരം 110 ദിവസത്തോളം നീണ്ടു നിന്നു.
അവസാനം പോലീസിനെ ഉപയോഗിച്ച് സമരത്തെ അടിച്ചമർത്താൻ ശ്രമിച്ചു.
പോലീസ് സമരനേതാവായിരുന്ന കുഞ്ഞമ്പുവിനെ കയർകൊണ്ട് വരിഞ്ഞുകെട്ടി.
എന്നാൽ സമരം വിജയിക്കുകയായിരുന്നു.
പോലീസ് ജനക്കൂട്ടത്തിന്റെ സമ്മർദ്ദത്താൽ കുഞ്ഞമ്പുവുൾപ്പടെയുള്ളവരെ മോചിപ്പിച്ചു.
1948 ൽ പാർട്ടിയുടെ രണ്ടാംകോൺഗ്രസ്സിനെതുടർന്ന് വീണ്ടും ഒളിവുവാസം.
കെ.പി.ആർ.ഗോപാലനോടൊപ്പം പലയിടങ്ങളിൽ ഒളിവിൽ കഴിഞ്ഞു.
അവസാനം പോലീസ് അറസ്റ്റ് ചെയ്തു.
കണ്ണൂർ ജയിലിലായിരുന്നു തടവ്.
അവിടെ നിന്നും സേലം ജയിലിലേക്കു മാറ്റി.
1950 ഫെബ്രുവരിയിൽ തടവുകാരുടെ പ്രശ്നങ്ങൾ ജയിലറോടു ബോധിപ്പിച്ചതിനു പകരമായി കിട്ടിയത് ലാത്തിച്ചാർജ്ജും വെടിവെപ്പും.
ജയിൽ മോചിതനായശേഷം  മുഴുവൻ സമയവും പാർട്ടി പ്രവർത്തനമായിരുന്നു.
പാർട്ടിയുടെ വിഭജനകാലത്ത് സി.പി.ഐ എന്ന മാതൃസംഘടനയിൽ തന്നെ തുടർന്നു.
1977 ൽ നാദാപുരം മണ്ഡലത്തെ പ്രതിനിധീകരിച്ച് അഞ്ചാം കേരള നിയമസഭയിലെത്തി.
19 മാസം വനംവകുപ്പ് മന്ത്രിയായിരുന്നു.
കാന്തളൂർ ശാല യുദ്ധം ഇംഗ്ലീഷ് വിലാസം https://ml.wikipedia.org/wiki/Battle_of_Kandalur_Salai
ചോഴ സാമ്രാജ്യവും ചേര സാമ്രാജ്യവും തമ്മിലുണ്ടായ ഒരു യുദ്ധമാണ് കാന്തളൂർ യുദ്ധം.
ഇന്നത്തെ കേരളത്തിലെ വിഴിഞ്ഞം എന്ന സ്ഥലത്തുണ്ടായിരുന്ന തുറമുഖനഗരമായ വലിയശാലൈ എന്ന പ്രദേശത്താണ് ഈ നാവിക യുദ്ധം നടന്നത്.
പത്താം നൂറ്റാണ്ടിൽ രാജ രാജ ചോഴൻ ഒന്നാമൻ വലിയ പടയെടുപ്പുകൾ തുടങ്ങിയത് കാന്തളൂർ ശാലയിന്മേലുള്ള അധിനിവേശത്തിനു ശേഷമാണ്.
2009-ൽ തമിഴ്നാട്ടിൽ നിന്നും ലഭിച്ച ഒരു നായകക്കല്ലിൽ രാജരാജ ചോഴന്റെ കാലത്തുള്ള ഒരു ശിലാലിഖിതത്തിൽ നിന്നും “മലൈ ആളർകളെ തലയറുത്ത” രേഖകൾ കണ്ടെടുത്തു.
ഈ ശിലാലിഖിതം ഏറെ നാളായി ചർച്ചയിലിരുന്ന - രാജരാജൻ കാന്തളൂരിൽ എന്ത് ചെയ്തു എന്ന വിഷയത്തിന് ഒരു തീരുമാനമുണ്ടാക്കി.
രാജരാജൻ കാന്തളൂരിന്റെ കപ്പലുകളെ നശിപ്പിച്ചോ?
പെരിയശാലൈ എന്ന പേരിൽ കാന്തളൂരിൽ പ്രവർത്തിച്ചുവന്ന വേദപാഠശാലകളെ സ്വന്തം അധികാരത്തിൻ കീഴിൽ കൊണ്ടുവന്നോ എന്നിങ്ങനെ പല ചോദ്യങ്ങൾ മിച്ചമായിരുന്നു.
കണ്ടെടുക്കപ്പെട്ട രേഖകൾ പടി, മേല്പറഞ്ഞവ ശരിയായിരുന്നു എന്നും കാന്തളൂരിൽ രാജരാജൻ ഒരു മണ്ഡപം നിർമ്മിച്ചു എന്നും കാണുന്നു.
പത്താം നൂറ്റാണ്ടിൽ (985 ഏ.ഡി കാലഘട്ടം) പാണ്ഡ്യരുടെയും സിംഹളരുടെയും പട്ടാളം ചേരനാടിന്റെ സഖ്യകക്ഷികൾ ആയിരുന്നു.
രാജരാജ ചോഴൻ ഒന്നാമന്റെ ആദ്യത്തെ പടയോട്ടം കുലശേഖര മന്നന്മാരുടെയും പാണ്ഡ്യരുടെയും സിംഹളരുടെയും സംയുക്ത സേനയ്ക്കെതിരെ ആയിരുന്നു.
കാന്തള്ളൂർ പോര് രാജരാജ ചോഴൻ ഒന്നാമന്റെ സൈനിക നേട്ടമായി കണക്കാക്കപ്പെടുന്നു.
ഭാസ്കര രവിവർമ്മൻ ഒന്നാമൻ (962-1019 ഏഡി) എന്ന കുലശേഖര രാജാവിനെ പിടിച്ചു കെട്ടിയതും അപമാനിച്ചതും ആണ് ഒരു യുദ്ധമായി പരിണമിച്ചത്.
നയതന്ത്രപരമായ പ്രതിരോധത്തിനായി ഉള്ള ആദ്യ യുദ്ധം കൂടിയാണ് കാന്തളൂർ ശാലയിലേത്.
ചേരനാട്ടിന്റെതായ ഒരു കപ്പൽ പടയെ കാന്തളൂർ തുറമുഖത്ത് നശിപ്പിക്കുകയുണ്ടായി.
എങ്കിലും യുദ്ധം ജയിക്കാൻ ഏറെ വർഷത്തെ കാത്തിരിപ്പ് വേണ്ടിവന്നു.
രാജരാജന്റെ ആദ്യകാല മംഗളപത്രങ്ങളിൽ “കാന്തളൂർ ശാലയൈ കലമറുത്ത” എന്ന വിശേഷണം ഉണ്ടായിരുന്നു.
തഞ്ചാവൂർ കൽ‌വെട്ടുകളിൽ ചേരനാടിനെയും പാണ്ഡ്യനാടിനെയും തോൽപ്പിച്ച വിവരങ്ങൾ പറയുന്നു.
എന്നിരിക്കിലും, ചില ചരിത്രകാരന്മാരുടെ ഭാഷ്യത്തിൽ, കാന്തളൂർ ശാല പാണ്ഡ്യന്മാരുടെ ഭരണത്തിലായിരുന്നുവെന്നും പാണ്ഡ്യന്മാരെ തോല്പിച്ചാണ് ചോഴന്മാർ കൈക്കലാക്കിയതെന്നും ആണ്.
തമിഴ് കവിയായ “കവിമണി” ദേശിക വിനായകം പിള്ളൈ പറഞ്ഞത്, ചേരമന്നൻ കാന്തളൂർ ശാലയിലെ വിദ്യാലയങ്ങൾക്ക് സൌജന്യ ഭക്ഷ്യധാന്യ വിതരണം നിർത്തിയപ്പോൾ ചോഴമന്നൻ അതിൽ ഇടപെട്ടു ധാന്യവിതരണം പുനഃസ്ഥാപിച്ചു എന്നാണ്.
ഒരു വലിയ വിഭാഗം ചരിത്രകാരന്മാർ ഈ തിയറിക്ക് എതിരാണ്.
കാന്തളൂർ ശാല ഇംഗ്ലീഷ് വിലാസം https://ml.wikipedia.org/wiki/Kandalur_salai
ആയ്, രാജാക്കന്മാർ കേരളത്തിന്റെ വിവിധ ഭാഗങ്ങളിൽ ക്ഷേത്രങ്ങളോട് അനുബന്ധിച്ച് വേദാധ്യയനത്തിനുള്ള ശാലകൾ എന്ന വിദ്യാഭ്യാസ സ്ഥാപനങ്ങൾ സ്ഥാപിച്ചിട്ടുണ്ട്.
ഇത്തരത്തിലൊന്നാണ്‌ ദക്ഷിണ നളന്ദ എന്നറിയപ്പെട്ട കാന്തളൂർ ശാല .
ഇന്നത്തെ തിരുവനന്തപുരത്ത് നിലനിന്നിരുന്ന വിദ്യാഭ്യാസകേന്ദ്രമാണ്‌ കാന്തളൂർ ശാല.
പശ്ചാത്തലവും പ്രവർത്തനവും
ത ന ാാ ു്ട്തീരദേശ വ്യവസായങ്ങളുമായി വിഴിഞ്ഞത്ത് എത്തിയ അയ് രാജവംശം പ്രധാന രാഷ്ട്ര ശക്തിയായി മാറി - വിഴിഞ്ഞവും - കാന്തള്ളുരും സൈനിക കേന്ദ്രങ്ങളാക്കി ഭരണം നടത്തിയവരായിരുന്നു ആയ് രാജാക്കൻമാർ
വിദ്യാഭ്യാസ മേഘലയിലും സമഗ്ര സംഭാവനകൾ ആയ് രാജവംശം നൽകിയിരുന്നു.
ആയ് രാജവംശ ത്തിന് കീഴിൽ ലോക പ്രസിദ്ധി നേടിയ പല സർവ്വകലാശാലകളും സ്ഥാപിച്ചിരുന്നു.
അതിൽ പ്രധാനമാണ് കാന്തള്ളൂർ സർവ്വകലാശാല - ഇന്നത്തെ കരമന മുതൽ നെയ്യാറ്റിൻ കര വരെ ആയിരുന്നു സർവ്വകലാശാലയുടെ സ്ഥാനം.
കാന്തള്ളൂരിനെ കൂടാതെ  മറ്റു പന്ത്രണ്ടോളം സർവ്വകലാശാലകൾ അക്കാലത്ത് പ്രസിദ്ധിയാർജ്ജിച്ചിരുന്നു.
ആ നൂറ്റാണ്ടിൽ കാന്തള്ളൂർ സർവ്വകലാശാലയിൽ  ചട്ടം(നിയമം) രഷ്ട്ര മീമാത്സ പൗരോഹിത്യം, ത്രൈരാജ്യ വ്യവഹാസം - ധനുർ വിദ്യ- സാംഖ്യം - വൈശേഷം തുടങ്ങിയവ മാത്രമല്ല ലോകായതും, നാസ്തിക മത്സരവും പഠിപ്പിച്ചിരുന്നു.
മീമാംസ, പൌരോഹിത്യം, ത്രൈരാജ്യവ്യവഹാരം (മൂന്ന് രാജ്യങ്ങളിലെ നിയമവ്യവഹാരം) എന്നീ വിഷയങ്ങളിലെ പരീക്ഷയ്ക്ക് ശേഷമാണു വിദ്യാർത്ഥിയെ പാർത്ഥിവപുരം ശാലയിൽ പ്രവേശിപ്പിച്ചിരുന്നത്
ലോകത്തിൻ്റെ വിവിധ ഭാഗങ്ങളിൽ നിന്നായി വിഴിഞ്ഞം തുറമുഖം വഴി ഈ സർവ്വകലാശാലകളിൽ പഠനത്തിനായി എത്തിയിരുന്നു.
വിദ്യാർത്ഥികൾക്ക് ഭക്ഷണവും - വസ്ത്രവും - താമസവും രാജവംശം സൗജന്യമായി നൽകിയിരുന്നു.
അക്കാലത്ത് കാന്തള്ളൂർ ദക്ഷിണ നളന്ദ എന്ന പേരിൽ പ്രസിദ്ധിയാർജ്ജിച്ചിരുന്നു.
കാന്തള്ളൂർ ശാലയുടെ അസ്തിത്വം വിവിധങ്ങളായ ചരിത്ര രേഖകളിലൂടെ തെളിയിക്കപ്പെട്ടിട്ടുണ്ട്.
കാന്തള്ളുർ ശാലയായിരുന്നു ഏറ്റവും പ്രശസ്തവും വലിപ്പമേറിയതുമായ സർവ്വകലാശാല
മറ്റ് വിദ്യാഭ്യാസ കേന്ദ്രങ്ങളിൽ നിന്ന് വ്യത്യസ്തമായി കാന്തള്ളൂർ ശാലയിൽ ആയുധ പരിശീലനവും പാഠ്യവിഷയമായിരുന്നു.
ആയ് രാജാക്കൻമാരുടെ സൈന്യത്തിലെ മുൻനിര പടയാളികൾ കാന്തള്ളൂർ ശാലയിൽ പരിശീലനം നേടിയവരായിരുന്നു.
കാന്തള്ളൂർ ആയുധ പരിശീലന ശാല ഒരു ഭീഷണിയാകുമെന്ന് കണ്ടാണ് പിൽക്കാലത്ത് ചോള രാജാക്കൻമാർ വിഴിഞ്ഞം തുറമുഖം വഴി ആക്രമണങ്ങൾ നടത്തിയത്.
ും .
കാന്തള്ളൂർ ശാലയുടെ കൃത്യമായ സ്ഥാനം എവിടെയായിരുന്നു എന്നതിനെക്കുറിച്ച് വിവിധാഭിപ്രായങ്ങൾ നിലനിൽക്കുന്നുണ്ട്.
കാന്തളൂർശാല  ഇന്നത്തെ തിരുവനന്തപുരം ജില്ലയിലെ നെയ്യാറ്റിൻ‌കരയിൽ നിന്നും ഏഴ് മൈൽ അകലെയുള്ള കാന്തളൂർ എന്ന ഗ്രാമത്തിലായിരുന്നു സ്ഥിതി ചെയ്തിരിക്കാൻ സാദ്ധ്യത എന്ന് തിരുവിതാങ്കൂർ പുരാവസ്തു വകുപ്പിന്റെ സൂപ്രണ്ടും ട്രാവൻ‌കൂർ ആർക്കിയോളജിക്കൽ സീരീസിന്റെ മുഖ്യസംശോധകരിലൊരാളുമായ കെ.വി സുബ്രഹ്മണ്യ അയ്യർ ഊഹിക്കുന്നു.
പദ്മനാഭസ്വാമിക്ഷേത്രത്തിനു ഒന്നര കിലോമീറ്റർ വടക്കുപടിഞ്ഞാറെ വലിയശാല തന്നെയാണ് ഇതെന്ന് ഹജൂർ ശാസനങ്ങൾ കണ്ടെടുത്തു പ്രസിദ്ധപ്പെടുത്തിയ ടി. ഗോപിനാഥറാവു പറയുന്നു.
വലിയശാലയിലെ ശിവനെ കാന്തളൂർ ചാലൈ മഹാദേവൻ എന്ന് ഒമ്പതാം ശതകം മുതലുള്ള രേഖകൾ പരാമർശിക്കുന്നുണ്ട് .
പതിനാലാം നൂറ്റാണ്ടിൽ എഴുതപ്പെട്ട അനന്തപുരിവർണ്ണനം എന്ന കൃതിയെ അടിസ്ഥാനമാക്കി തിരുവനന്തപുരം അങ്ങാടിക്കും ആര്യശാല, ചെന്തിട്ട, വലിയശാല എന്നീ ക്ഷേത്രങ്ങൾക്കും ഇടയിലാണ്‌ കാന്തളൂർശാല എന്ന് കെ. ശിവശങ്കരൻ നായർ അനുമാനിക്കുന്നു .
കേസരി ബാലകൃഷ്ണപിള്ളയുടെ അഭിപ്രായം ചേന്ദമംഗലം പാലിയം കുന്നിൽ ആയിരുന്നിരിക്കണം യഥാർത്ഥ കാന്തളൂർശാല എന്നും  ചോളലിഖിതങ്ങളിൽ “കലമറുത്തു” എന്നു  കാണുന്ന കാന്തളൂർ കടിക പട്ടണത്തിനു സമീപമുള്ള മറ്റൊരു ശാല ആയിരുന്നിരിക്കണം എന്നുമാണ്‌ .
ചോളരാജാക്കന്മാർ വിഴിഞ്ഞം തുറമുഖം കീഴടക്കിയതുമായി ബന്ധപ്പെട്ടാണു ചോളശാസനങ്ങളിൽ കാന്തളൂർചാല ആവർത്തിച്ച് പ്രത്യക്ഷപ്പെടുന്നത്.
വിഴിഞ്ഞത്തിനടുത്ത് കാന്തളൂർ എന്നൊരു സ്ഥലം ഉണ്ടെങ്കിലും ഒരുകാലത്ത്  ഒരു പട്ടണമായിരുന്നതിന്റെ സൂചനകൾ അവിടെക്കാണാത്തതുകൊണ്ട് അതുതന്നെയാണോ പ്രസിദ്ധികേട്ട കാന്തളൂരെന്ന് ഇളംകുളം സംശയിക്കുന്നുണ്ട്.
ശാസനങ്ങളിൽ എപ്പോഴും വിഴിഞ്ഞം ആക്രമിക്കുന്നതിനൊപ്പമാണ്‌ കാന്തളൂർശാലയും ആക്രമിക്കപ്പെടുന്നതായി സൂചിപ്പിക്കുന്നത്; ഇതും “തിരുവനന്തപുര”ത്തിനോട് ചേർത്ത് ഈ ശാലയെ പരാമർശിക്കാത്തതും ശ്രദ്ധേയമാണ് .
വിഴിഞ്ഞത്തുതന്നെയാണു കാന്തളൂർ ശാല എന്നും അഭിപ്രായമുണ്ട് ,‘ശാല’യെ പ്രധാനം ചെയ്ത് രൂപംകൊണ്ട പ്രദേശമാണ് നിലവിൽ തിരുവനന്തപുരത്ത് സ്ഥിതിചെയ്യുന്ന ചാല.
ചാല കമ്പോളം തിരുവനന്തപുരത്തെത്തന്നെ പ്രസിദ്ധമായ വ്യാപാര മേഖല കൂടിയാണ്.
സ്ഥാപകൻ
ശ്രീ.സുബ്രഹ്മണ്യ അയ്യർ ഹജൂർശാസനം പ്രമാണമാക്കിക്കൊണ്ട് പറയുന്നത് കരുനന്തടക്കൻ എന്ന ആയ്‌ വംശരാജാവ് (ഏ.ഡി 875-885) തന്റെ ഭരണത്തിന്റെ ഒൻപതാം വർഷം മുടാലനാട്ടിലെ പശുങ്കുളം (പചുങ്കുളം) ഗ്രാമത്തിലെ ഉഴക്കുടിവിള എന്ന ഭൂഭാഗം മുഞ്ചിറൈ സഭക്കാരിൽ നിന്ന് വാങ്ങി അവിടെ ഒരു ക്ഷേത്രം നിർമ്മിച്ച് വിഷ്ണുവിനു സമർപ്പിക്കുകയും അങ്ങനെ പാർത്ഥിവശേഖരപുരം ഗ്രാമം സ്ഥാപിതമാകുകയും ചെയ്തു എന്നാണ് .
ഇതേ ശാസനത്തിൽ തന്നെ കാന്തളൂരിന്റെ ചട്ടം തന്നെ പാർത്ഥിവപുരം ചാലയിലും ബാധകമാണെന്ന് പറയുന്നുണ്ട്.
പാർത്ഥിവപുരം ചാലയുടെ സ്ഥാപകൻ കരുനന്തടക്കൻ തന്നെയാവാം കാന്തളൂരിന്റെ സ്ഥാപകനും എന്ന് അനുമാനിക്കപ്പെടുന്നു .
ആയ്‌രാജ്യത്തെ ശാലകൾക്കെല്ലാം മാതൃക കാന്തളൂരായിരുന്നിരിക്കാം .
കാന്തളൂർ കലമറുപ്പ്
ആയ്, മഹോദയപുരം , വേണാട് രാജ്യങ്ങൾക്ക് നേരേ നടന്ന ആക്രമണങ്ങളിളെക്കുറിച്ചുള്ള ചോള ലിഖിതങ്ങളിൽ കാന്തളൂർശാലയെക്കുറിച്ച് നിരവധി പരാമർശമുണ്ട്.
രാജരാജചോളൻ ഒന്നാമൻ തന്റെ ഭരണത്തിന്റെ 4-ആം വർഷത്തിൽ (സുമാർ ക്രി.വ. 988) 'കാന്തളൂർശാലൈ കലമറുത്തരുളി' എന്ന് തിരുവലങ്ങാട് ശാസനത്തിലും മറ്റ് പല ചോള  പ്രശസ്തിലേഖങ്ങളിലും കാണുന്നുണ്ട്.
‘കലമറുത്തു ‘ എന്നതിനു  നിരവധി അർത്ഥങ്ങൾ കല്പ്പിച്ചു കാണുന്നുണ്ട്.
കാന്തളൂരിലെ കപ്പലുകൾ നശിപ്പിച്ചു എന്നാണർത്ഥമെന്നും വിദ്യാർത്ഥികൾക്കുള്ള ഭക്ഷണസൗകര്യം ഇല്ലാതെയാക്കിയെന്നും വാദമുണ്ട്.
കാന്തളൂരിനെപ്പറ്റിയുള്ള ആദ്യപരാമർശം വരുന്ന പാർത്ഥിവപുരം ചെപ്പേടിൽ കാന്തളൂർ ശാലയിലെ മരിയാദ (നിയമങ്ങൾ) പാർത്ഥിവപുരത്തെ ചാലയ്ക്കും ബാധകമാണെന്ന് പറയുന്നുണ്ട്.
അതു സൂചകമായി എടുത്താൽ ഒരു വിദ്യാർത്ഥിക്ക് ഒരു ദിവസം വരുന്ന ചെലവിനെ ഇത്ര നാഴി നെല്ല് എന്ന കണക്കിൽ പറയുന്നതാണു “കലം”.
ഉണ്ണുന്ന പാത്രം എന്ന വ്യാഖ്യാനം സ്വീകരിച്ചാൽ ചാലയിലെ ‘കലം’ എന്നതിനു ‘സ്ഥാനം’ എന്ന് അനുമാനിക്കാം.
ഇതിൻപ്രകാരം കലമറുപ്പിനു ഭക്ഷണപാത്രം,അഥവാ വിദ്യാഭ്യാസസൌകര്യം ഇല്ലാതാക്കി എന്ന് ഒരു വ്യാഖ്യാനമുണ്ട് .
കാന്തളൂരിന്റെ പ്രതാപം നശിപ്പിച്ചു  എന്നാണ്‌ കേസരി ബാലകൃഷ്ണപിള്ള  അനുമാനിച്ചത്.
ബ്രാഹ്മണ പണ്ഡിതരെ ചോളർ തർക്കത്തിൽ തോല്പ്പിച്ചു എന്നാണ്‌ ബർട്ടൺ സ്റ്റെയിൻ അനുമാനിക്കുന്നത് .
അരുളി എന്നു ചേർത്തിരിക്കുന്നതിനാൽ അതൊരു നല്ല കാര്യം നടന്നതിന്റെ സൂചനയാകും എന്നു വാദിച്ച് ദേശി വിനായകം പിള്ള കാന്തളൂരിലെ വിദ്യാർത്ഥികൾക്കുള്ള ഭക്ഷണസമ്പ്രദായം ക്രമീകരിച്ചു എന്നാണ്‌ കലമറുത്തു എന്നതുകൊണ്ട് അർത്ഥമാക്കാവുന്നത് എന്ന് അനുമാനിച്ചു.
ഇളംകുളം കുഞ്ഞൻ പിള്ള കലമറുപ്പ് ഒരു സൈനിക നടപടി തന്നെയാണെന്നാണ്‌  നിരീക്ഷിക്കുന്നത് എന്നാൽ കപ്പൽ നശിപ്പിച്ചു എന്നതിനോട് യോജിക്കുന്നുമില്ല രാജേന്ദ്രചോളൻ ഒന്നാമൻ ക്രി.
വ.1019-ആം ആണ്ടിൽ കാന്തളൂർ ശാലയും വിഴിഞ്ഞവും കീഴടക്കുകയും വിഴിഞ്ഞത്തിനു രാജേന്ദ്രചോഴപ്പട്ടണമെന്ന് പുനർനാമകരണം നടത്തുകയും ചെയ്തു .
ഡി 1046ലെ മണിമംഗല ശാസനമനുകരിച്ച് രാജാധിരാജ ചോളൻ വേണാട് രാജാവിനെ വധിച്ച് കാന്തളൂർ കീഴടക്കുകയുണ്ടായി .
കുലോത്തുംഗചോളനും കാന്തളൂർ ആക്രമിച്ചിട്ടുണ്ട് .
ജൈന സന്യാസി ഉദ്യോതനസൂരി (728-778) യുടെ കുവലയമാലയിൽ നായകൻ വിജയപുരം എന്നൊരു ശാലയിൽ എത്തിയെന്നും പള്ളിപ്പതിയുടെ അതിഥി ആയി എന്നും പറയുന്നു,അവിടെ വേദം, തർക്കം, വ്യാകരണം, ആയോധനവിദ്യകൾ മുതലായവ അഭ്യസിക്കുന്നുണ്ടെന്നും പരാമർശമുണ്ട്.
വിജയപുരം എന്നത് കാന്തളൂർശാല തന്നെയാണെന്ന് പലർക്കും അഭിപ്രായമുണ്ട്.
പതിന്നാലാം നൂറ്റാണ്ടിൽ രചിക്കപ്പെട്ടത് എന്ന് വിശ്വസിക്കപ്പെടുന്ന അനന്തപുരി വർണ്ണനത്തിൽ തിരുവനന്തപുരം അങ്ങാടിയുടെ കിഴക്കേയറ്റത്ത് “കാന്തിയും ചെൽ‌വവും മിക്ക കാന്തളൂർചാല കാണലാംമൂന്റു കോയിലും എൻ മുന്നിൽ തോന്റും തത്ര മഠങ്ങളും” എന്ന് പരാമർശിക്കുന്നുണ്ട് .
കാന്തള്ളൂർ  ശാലയെക്കുറിച്ചുള്ള സമകാലിക സംഭാവനകൾ
കല്ലറ  കാഞ്ഞിരംപാറ എൽ .
പി. എസ്.അധ്യാപകനായ കിഷോർ കല്ലറ കാന്തല്ലൂർ സർവ്വകലാശാലയെക്കുറിച്ച് പഠനം നടത്തുകയും 'എന്നിട്ടും കാന്തള്ളൂർ' എന്ന  ഡോക്കുമെന്ററി തയ്യാറാക്കുകയും ചെയ്തിട്ടുണ്ട്.
പ്രസ്തുത ഡോക്കുമെന്ററിയ്ക്ക് നിരവധി പുരസ്ക്കാരങ്ങളും ലഭിക്കുകയുണ്ടായി.
പുസ്തക പരിചയം
എ.ശ്രീധരമേനോൻ്റെ കേരളചരിത്രത്തിൽ കാന്തള്ളൂർ ശാലയെക്കുറിച്ച് വ്യക്തമായ വിവരണങ്ങളുണ്ട്.
പ്രഭാത ബുക്സ് 2022ൽ പുറത്തിറക്കിയ നഥാൻ വി ഫെലിക്സ് എഴുതിയ‘ദക്ഷിണ നളന്ദ എന്ന കാന്തള്ളൂർ ശാല’ എന്ന കൃതിയും പ്രാചീനമായ ഈ സർവകലാശാലയുടെ ചരിത്രത്തിലേക്ക് വെളിച്ചം വീശുന്നു.
കാന്തള്ളൂർശാലയെ പരാമർശിക്കുന്ന ലിഖിതങ്ങളും  ചെപ്പേടുകളും
മുപ്പതോളം രേഖകളിൽ കാന്തളൂർശാല പരാമർശിക്കപ്പെട്ടിട്ടുണ്ട് തിരുനന്തിക്കര , ഇരണിയൽ , ശുചീന്ദ്രം , കന്യാകുമാരി തുടങ്ങിയ  പ്രദേശങ്ങളിൽ നിന്ന് രാജരാജ ചോളൻ ഒന്നാമന്റെ നിരവധി ശാസനങ്ങൾ കണ്ടെത്തിയിട്ടുണ്ട്,  ഇവയിൽ പത്താം ഭരണവർഷ കാലത്ത് എഴുതപ്പെട്ടവയിൽ പലതിലും കാന്തളൂർ ശാല കളമറുത്തതായി പരാമര്‌ശമുണ്ട്.
കരുനന്തടക്കന്റെ (എ.ഡി 857-885) ഭരണത്തെ സൂചിപ്പിക്കുന്ന പാർത്ഥിവപുരം ചെപ്പേടിൽ ഇങ്ങനെ പറയുന്നു : “ “ഇന്നാളാൽ മുടാലനാട്ടുപ്പചുങ്കുളത്തുപ്പടുനിലത്തിൽ മുഞ്ചിറൈച്ചവൈയാരുടൈയ ഉഴക്കുടിവിളൈ എന്നു നിലം ഇവകളുക്ക് അടിക്കടി നിലം കുടുത്ത് മാറിക്കൊണ്ട് ഇന്നിലം പിടിച്ചൂഴ്ന്ത് ശ്രീകോയിൽ എടുത്തു വിഷ്ണുഭട്ടാരകരൈ പ്രതിഷ്ഠൈ ചെയ്തു പാർത്ഥിവശേഖരപുരം എന്റു പേർ‌ഇട്ടു കാന്തളൂർ മരിയാദിയാൽ തൊണ്ണൂറ്റു ഐവർചട്ടർക്കു ചാലൈയുഞ്ചെയ്താൻ ശ്രീ കോക്കരുനന്തടക്കൻ...”
തിരുവലങ്ങാട്ട് ലിഖിതത്തിന്റെ  ആരംഭ ഭാഗത്ത് രാജരാജ ചോളൻ ഒന്നാമൻ "കാന്തളൂർ ശാലൈ കലമറുത്തു" എന്ന് കാണുന്നു “ മതിലകം ഗ്രന്ഥവരിയിൽ "കീഴ്പേരൂർ ചിരീ വീരമാർത്താണ്ട വർമ്മർ മൂത്തതിരുവടിയിരുന്നരുളിയേടം തെക്കിൻ കോപുരത്തിങ്കൽ കൊളത്തൂർ വീട്ടിൽ കോയിക്കലായി എഴുന്നരുളി ഇരുന്നരുളു ചിരീ താമോതരാമിറുത പിഴാര തിരുവടി ഇരുന്നരുളിയേടം കാന്തളൂർചാലൈയിൽ എഴുന്നരുളി  ഇരുന്നരുളിയേടത്ത് ... ”
എന്നു  കാണുന്നു .
കാന്തല്ലൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kanthalloor_Gramapanchayat
ഇടുക്കി ജില്ലയിലെ ദേവികുളം താലൂക്കിലെ ഒരു പഞ്ചായത്താണ് കാന്തല്ലൂർ ഗ്രാമപഞ്ചായത്ത് .
ഈ പഞ്ചായത്തിന്റെ വിസ്തീർണ്ണം 116.29 ചതുരശ്ര കിലോമീറ്റർ ആണ്.
ഈ പഞ്ചായത്ത് രൂപം കൊണ്ടത് 1953 ഓഗസ്റ്റ് 15 -നാണ്.
അതിരുകൾ വടക്ക് -  പാമ്പാർ പുഴയും, തിരുപ്പുർ ജില്ലയും (തമിഴ്നാട്) തെക്ക് - മൂന്നാർ ഗ്രാമപഞ്ചായത്ത് പടിഞ്ഞാറ് - പാമ്പാർ പുഴ, മറയൂർ ഗ്രാമപഞ്ചായത്ത് കിഴക്ക് - വട്ടവട ഗ്രാമപഞ്ചായത്ത് , തിരുപ്പൂർ ജില്ല (തമിഴ്നാട്) വിനോദസഞ്ചാരം
പട്ടിശൈ ഡാം , കീഴാന്തൂർ വെള്ളച്ചാട്ടം , പയസ്സ് നഗറിലെ മുനിയറകൾ, മന്നവൻചോല സംരക്ഷിതവനം, കളച്ചിവയൽ വ്യൂ പോയിന്റ്, ആനക്കോട് പാറ എന്നിവ ഈ പഞ്ചായത്തിലെ വിനോദസഞ്ചാര കേന്ദ്രങ്ങളാണ്.
വാർഡുകൾ പാളപ്പെട്ടി പെരടിപ്പള്ളം കീഴാന്തൂർ ചെങ്കലാർ കാന്തല്ലൂർ പൂത്തൂർ പെരുമല കർശനാട് മിഷൻ വയൽ ദണ്ഡുകൊമ്പ് കോവിൽകടവ് പയസ് നഗർ ചൂരകുളം അവലംബം http://www.trend.kerala.gov.in Archived 2019-09-02 at the Wayback Machine .
കാന്താമണി (മേളകർത്താരാഗം) ഇംഗ്ലീഷ് വിലാസം https://ml.wikipedia.org/wiki/Kantamani
കർണാടകസംഗീതത്തിലെ 61ആം മേളകർത്താരാഗമാണ് കാന്താമണി ലക്ഷണം,ഘടന ആരോഹണം സ രി2 ഗ3 മ2 പ ധ1 നി1 സ അവരോഹണം സ നി1 ധ1 പ മ2 ഗ3 രി2 സ ജന്യരാഗങ്ങൾ
ശ്രുതിരഞ്ജനി,കനകകുസുമവരാളി,കുന്തള ഇവയാണ് പ്രധാനപ്പെട്ട ജന്യരാഗങ്ങൾ കൃതികൾ കൃതി കർത്താവ് ഭുവനേശ്വരി പാഹി ത്യാഗരാജസ്വാമികൾ നാദസുഖം കോടീശ്വര അയ്യർ പാലിന്തുവൊ ത്യാഗരാജസ്വാമികൾ അവലംബം
ക്യാബോ ദെൽഗാഡോ പ്രവിശ്യ
മൊസാംബിക്കിന്റെ വടക്കേ അറ്റത്തുള്ള ഒരു പ്രവിശ്യയാണ് കാബോ ഡെൽഗാഡോ .
82,625 ചതുരശ്ര കിലോമീറ്റർ വിസ്തീർണ്ണമുള്ള ഈ പ്രവിശ്യയിലെ ജനസംഖ്യ 2,320,261 (2017) ആണ്.
അയൽ രാജ്യമായ താൻസാനിയ യുമായി അതിർത്തി പങ്കിടുന്നതുപോലെ, അത് നമ്പൂലിയ, നിയാസ പ്രവിശ്യകൾക്കും അതിർത്തിയാകുന്നു.
ഈ പ്രവിശ്യ മകുവ, മവാനി ഉപഗോത്രങ്ങൾ ഉൾക്കൊള്ളുന്ന മകൊണ്ഡെ ഗോത്രത്തിന്റെ തനത് മേഖലയാണ്.
പെമ്പ തലസ്ഥാനമായ പ്രവിശ്യയിലെ മറ്റ് പ്രധാന നഗരങ്ങളിൽ മോണ്ടെപ്യൂസ്, മോസിംബോവ ഡാ പ്രിയ എന്നിവയും ഉൾപ്പെടുന്നു .
ചരിത്രം പ്രവിശ്യാ മാപ്പ്
1964 സെപ്റ്റംബർ 25 ന് ടാൻസാനിയയിൽ നിന്ന് ഫ്രെലിമോ ഗറില്ലകൾ എത്തുകയും, ചുറ്റുമുള്ള ജനസംഖ്യയിലെ ചില വ്യക്തികളുടെ സഹായത്തോടെ പ്രവിശ്യയിലെ ഒരു പോർച്ചുഗീസ് അഡ്മിനിസ്ട്രേറ്റീവ് പോസ്റ്റിനെ ആക്രമിക്കുകയും ചെയ്തു.
പോർച്ചുഗീസ് കൊളോണിയൽ യുദ്ധത്തിനു തുടക്കംകുറിച്ച ഈ കടന്നാക്രമണം അന്നത്തെ പോർച്ചുഗീസ് വിദേശ പ്രവിശ്യയായ മൊസാംബിക്കിലെ പോർച്ചുഗീസ് കൊളോണിയൽ അധികാരികളും സ്വാതന്ത്ര്യസമര പ്രസ്ഥാനവും തമ്മിലുള്ള സായുധ പോരാട്ടത്തെ അടയാളപ്പെടുത്തി.
പോർച്ചുഗീസ് കൊളോണിയലുകൾ പ്രവിശ്യയിലെ ഗറില്ലാ താവളങ്ങൾ തുടച്ചുമാറ്റാൻ ശ്രമിച്ച ഓപ്പറേഷൻ ഗോർഡിയൻ നോട്ടിന്റെ കേന്ദ്രമായിരുന്നു ഈ പ്രവിശ്യ.
കാബോ ഡെൽഗഡോയിലെ കലാപത്തിന്റെ ഭാഗമായി മൊസാംബിക്ക് പ്രതിരോധ സായുധ സേനയും ഇസ്ലാമിക തീവ്രവാദികളും തമ്മിൽ 2017 മുതൽ പ്രവിശ്യയിൽ പോരാട്ടം നടന്നിട്ടുണ്ട്.
2020 സെപ്റ്റംബറിൽ ഐ‌എസ്‌ഐ‌എൽ കലാപകാരികൾ ഇന്ത്യൻ മഹാസമുദ്രത്തിലെ വാമിസി ദ്വീപ് പിടിച്ചെടുത്തു.
കേപ് ഡെൽഗഡോയുടെ പേരിലാണ് ഈ പ്രവിശ്യയുടെ പേര് ( പോർച്ചുഗീസ് : Cabo Delgado ).
ജനസംഖ്യാശാസ്‌ത്രം Historical population Year Pop.
±% p.a. 1980 9,40,000 — 1997 13,80,202 +2.29% 2007 16,34,162 +1.70% 2017 23,20,261 +3.57% source:
കാബോ ഡെൽഗഡോയിൽ മതം ഒരു ആഭ്യന്തര യുദ്ധത്തിന് രൂപം നൽകുന്നു.
മൊസാംബിക്ക് ഭൂരിപക്ഷ-ക്രിസ്ത്യൻ രാജ്യമാണ്, എന്നിരുന്നാലും രണ്ട് വടക്കൻ പ്രവിശ്യകളിൽ ഇസ്ലാമിക ഭൂരിപക്ഷമുണ്ട് - നിയാസ (61%), കാബോ ഡെൽഗഡോ (54%).
കാബോ ഡെൽഗഡോയിൽ മൂന്ന് ജില്ലകളിൽ മാത്രമാണ് കത്തോലിക്കാ ഭൂരിപക്ഷമുള്ളത് - വടക്ക് മുയിദുംബെ (67%), മ്യുദ (54%), തെക്ക് നമുനോ (61%).
മറ്റ് രണ്ട് ജില്ലകളിൽ ഗണ്യമായ കത്തോലിക്കാ ജനസംഖ്യയുണ്ട് - വടക്ക് നംഗഡെ (42% കത്തോലിക്ക, 36% മുസ്ലീം), തെക്ക് ചിയൂർ (44% മുസ്ലിം, 42% കത്തോലിക്ക).
12 പേർക്ക് പെമ്പ ഉൾപ്പെടെ മുസ്ലിം ഭൂരിപക്ഷമുണ്ട്;  90 ശതമാനത്തിലധികം മുസ്‌ലിംകളാണ്.
തീരദേശ അഡ്മിനിസ്ട്രേറ്റീവ് തസ്തികകളിൽ 75% മുസ്‌ലിംകളുണ്ട്.
2020 നവംബർ 9 ന് കാബോ ഡെൽഗഡോ പ്രവിശ്യയിൽ അമ്പതിലധികം പേരെ ഇസ്ലാമിക ഭീകരർ ശിരഛേദം ചെയ്തു.
ജില്ലകൾ അൻക്യുബെ ഡിസ്ട്രിക്റ്റ് - 4,606 ഉൾക്കൊള്ളുന്നു 109,792 നിവാസികളുള്ള km,, ബാലമ ജില്ല - 5,619 126,116 നിവാസികളുള്ള km², ചിയുരെ ജില്ല - 4,210 230,044 നിവാസികളുള്ള km², ഇബോ ഡിസ്ട്രിക്റ്റ് - വെറും 48 എണ്ണം 9,509 നിവാസികളുള്ള km², മക്കോമിയ ഡിസ്ട്രിക്റ്റ് - 4,049 ഉൾക്കൊള്ളുന്നു 81,208 നിവാസികളുള്ള km², മെക്കോഫി ഡിസ്ട്രിക്റ്റ് - 1,192 ഉൾക്കൊള്ളുന്നു km² 43,573 നിവാസികളുമായി, മെലുക്കോ ഡിസ്ട്രിക്റ്റ് - 5,799 km² 25,184 നിവാസികളുമായി, മൊകാംബോ ഡാ പ്രിയ ജില്ല - 3,548 ഉൾക്കൊള്ളുന്നു 94,197 നിവാസികളുള്ള km², മോണ്ടെപ്യൂസ് ജില്ല - 15,871 185,635 നിവാസികളുള്ള km², മ്യുദ ജില്ല - 14,150 120²067 നിവാസികളുള്ള km², മുയിദുംബെ ജില്ല - 1,987 ഉൾപ്പെടുന്നു 73²457 നിവാസികളുള്ള km², നാമുനോ ജില്ല - 6,915 ഉൾക്കൊള്ളുന്നു km² 179,992 നിവാസികളുമായി, നങ്കഡെ ജില്ല - 3,031 63,739 നിവാസികളുള്ള km², പൽമ ജില്ല - 3,493 ഉൾക്കൊള്ളുന്നു 48²423 നിവാസികളുള്ള km,, പെമ്പ-മെറ്റ്യൂജ് ജില്ല - 1,094 ഉൾക്കൊള്ളുന്നു km² 65,365 നിവാസികളുമായി (പെമ്പ നഗരം ഒഴികെ), ക്വിസംഗ ജില്ല - 2,061 ഉൾപ്പെടുന്നു 35,192 നിവാസികളുള്ള km²; മോസിംബോവ ഡാ പ്രിയ മോണ്ടെപ്യൂസ് പെമ്പ - 194 ഉൾക്കൊള്ളുന്നു 141,316 നിവാസികളുള്ള km.
പരാമർശങ്ങൾ പുറംകണ്ണികൾ (in Portuguese) Cabo Delgado Province official site Archived 2011-07-22 at the Wayback Machine .
ക്യാബോബോ ദേശീയോദ്യാനം A small waterfall at Kyabobo National Park
ക്യാബോബോ ദേശീയോദ്യാനം , (pronounced CHAY-a-bobo) ഘാനയിലെ 360 ചതുരശ്ര കിലോമീറ്റർ (140 ചതുരശ്ര മൈൽ) വിസ്തൃതിയുള്ള ഒരു ദേശീയോദ്യാനമാണ്.
ടോഗോ അതിർത്തിയിൽ വോൾട്ട മേഖല യിലാണ് ക്യാബോബോ ദേശീയോദ്യാനം സ്ഥിതിചെയ്യുന്നത്.
ഏറ്റവും അടുത്തുള്ള പട്ടണം ൻക്വാൻറയാണ് .
ഈ ഉദ്യാനം സ്ഥാപിക്കപ്പെട്ടത് 1997 ലാണ്.
ഘാനയിലെ രണ്ടാമത്തെ ഉയരമുള്ള പർവ്വതമായ മൌണ്ട് ഡിസെബോബോ ഈ ദേശീയോദ്യാനത്തിനുള്ളിൽ ഉൾപ്പെടുന്നു.
ഇവിടെനിന്ന് സന്ദർശകർക്ക് വോൾട്ടാ തടാകത്തിന്റെ ആകർഷണീയമായ കാഴ്ചകൾ കാണാൻ സാധിക്കുന്നു.
ഉഷ്ണമേഖലാ മഴക്കാടുകളും വൃക്ഷ സവാന്നയും തമ്മിലുള്ള പരിവർത്തന മേഖലയിലാണ് ദേശീയോദ്യാനം സ്ഥിതി ചെയ്യുന്നത്.
ഈ ദേശീയോദ്യാനത്തിലെ വന്യമൃഗങ്ങളിൽ ആഫ്രിക്കൻ ബുഷ് ആനകൾ , ആഫ്രിക്കൻ പുള്ളിപ്പുലികൾ , ആഫ്രിക്കൻ കാട്ടുപോത്തുകൾ , വാട്ടർബക്ക് , നിരവധി പ്രൈമേറ്റ് ഇനങ്ങൾ, ബുഷ്ബക്ക് , ഡ്യൂക്കറുകൾ എന്നിവയും, പാർക്കിൻറെ ചിഹ്നമായ റോക്ക് ഹൈറക്സ് എന്നിവയും ഉൾപ്പെടുന്നു.
ഉദ്യാനത്തിൽ നടത്തിയ ഒരു  സർവേയിൽ കുറഞ്ഞത് 500 ഇനം ശലഭങ്ങളെയും 235 പക്ഷികളെയും പട്ടികപ്പെടുത്തിയിട്ടുണ്ട്.
ക്യാമറ ലെൻസ് ഇംഗ്ലീഷ് വിലാസം https://ml.wikipedia.org/wiki/Camera_lens വൈഡ് ആംഗിൾ, ടെലിഫോട്ടോ, സ്പെഷ്യാലിറ്റി എന്നിവയുൾപ്പെടെ വിവിധ തരം ക്യാമറ ലെൻസുകൾ
ഒരു ക്യാമറയിൽ ചിത്രങ്ങൾ പകർത്താൻ സഹായിക്കുന്ന ഒപ്റ്റിക്കൽ ലെൻസ് അല്ലെങ്കിൽ ലെൻസുകളുടെ കൂട്ടം ആണ് ക്യാമറ ലെൻസ് എന്ന് അറിയപ്പെടുന്നത്.
ഇവ ഫോട്ടോഗ്രാഫിക് ലെൻസ് അല്ലെങ്കിൽ ഫോട്ടോഗ്രാഫിക് ഒബ്ജക്റ്റ് എന്നും അറിയപ്പെടുന്നു.
സ്റ്റിൽ ക്യാമറ , വീഡിയോ ക്യാമറ , ദൂരദർശിനി , മൈക്രോസ്കോപ്പ് അല്ലെങ്കിൽ അതുപോലുള്ള മറ്റ് ഉപകരണങ്ങൾ എന്നിവയിൽ ഉപയോഗിക്കുന്ന ലെൻസുകൾ തമ്മിൽ തത്വത്തിൽ വലിയ വ്യത്യാസമില്ല, എന്നാൽ ഓരോ ഉപകരണത്തിലെയും ലെൻസുകളുടെ രൂപകൽപ്പനയുടെയും നിർമ്മാണത്തിന്റെയും വിശദാംശങ്ങൾ വ്യത്യസ്തമാണ്.
ഒരു ലെൻസ് ഒരു ക്യാമറയിലേക്ക് ശാശ്വതമായി ഉറപ്പിച്ചതാവാം, അല്ലെങ്കിൽ വ്യത്യസ്ത ഫോക്കൽ ലെങ്ത്, അപ്പർച്ചറുകൾ, മറ്റ് പ്രത്യേകതകൾ എന്നിവയ്ക്കനുസരിച്ച് ലെൻസുകൾ മാറ്റാവുന്നതാകാം.
നിരവധി ഒപ്റ്റിക്കൽ ലെൻസ് ഘടകങ്ങൾ അടങ്ങിയ ഒരു കോമ്പൗണ്ട് ലെൻസിൽ, ലെൻസുകൾക്ക് ഉണ്ടാകുന്ന വിവിധ ഒപ്റ്റിക്കൽ വ്യതിയാനങ്ങൾ ശരിയാക്കാൻ കഴിയുന്ന തരത്തിൽ ആവണം ലെൻസ് ഡിസൈൻ.
എന്നാലും ലെൻസ് സിസ്റ്റത്തിൽ ചില അബറേഷനുകൾ അവശേഷിക്കും.
ഇവ സമതുലിതമാക്കുകയും, ഫോട്ടോഗ്രാഫിക് ഉപയോഗത്തിനും ഒരുപക്ഷേ വൻതോതിലുള്ള ഉൽ‌പാദനത്തിനും അനുയോജ്യമായ ഒരു ഡിസൈൻ നിർമ്മിക്കുകയും ചെയ്യുന്നത് ലെൻസ് ഡിസൈനറുടെ ജോലിയാണ്.
പ്രവർത്തന സിദ്ധാന്തം
സാധാരണ റെക്റ്റിലീനിയർ ലെൻസുകളെ "മെച്ചപ്പെടുത്തിയ" പിൻഹോൾ "ലെൻസുകൾ" എന്ന് വിശേഷിപ്പിക്കാം.
ചിത്രത്തിൽ കാണിച്ചിരിക്കുന്നതുപോലെ, പിൻ‌ഹോൾ "ലെൻസ്" എന്നത് ഒരു ചെറിയ അപ്പർച്ചറാണ്, അത് മിക്ക പ്രകാശകിരണങ്ങളെയും തടഞ്ഞ് സെൻസറിലെ ഒരു പോയിന്റിലേക്ക് ഇമേജിൽ നിന്നുള്ള ഒരു കിരണം തിരഞ്ഞെടുക്കുന്നു.
പിൻഹോൾ ലെൻസുകൾക്ക് കടുത്ത പരിമിതികളുണ്ട്: വലിയ അപ്പർച്ചർ ഉള്ള ഒരു പിൻഹോൾ ക്യാമറ സൃഷ്ടിക്കുന്ന ചിത്രം മങ്ങിയതാവും.
ഇതിന് കാരണം ഓരോ പിക്സലും അടിസ്ഥാനപരമായി അപ്പർച്ചർ സ്റ്റോപ്പിന്റെ (f-stop) നിഴലാണ് എന്നതാണ്, അതിനാൽ അതിന്റെ വലുപ്പം അപ്പേർച്ചറിന്റെ വലുപ്പത്തേക്കാൾ ചെറുതല്ല (മൂന്നാമത്തെ ചിത്രം).
ഒബ്ജക്റ്റിലെ ഒരു പോയിന്റിൽ നിന്ന് പ്രകാശിക്കുന്ന ഡിറ്റക്ടറിന്റെ ഏരിയയാണ് ഇവിടെ ഒരു പിക്സൽ.
പിൻഹോളിനെ ചെറുതാക്കുന്നത് റെസലൂഷൻ മെച്ചപ്പെടുത്തുന്നു (ഒരു പരിധി വരെ), പക്ഷേ അത് പ്രകാശത്തിന്റെ അളവ് കുറയ്ക്കുന്നു.
ഒരു പ്രത്യേക പരിധിക്കപ്പുറം, ദ്വാരം ചെറുതാക്കുന്നത്, ഡിഫ്രാക്ഷൻ പരിധി കാരണം ചിത്രം മങ്ങിയതും ഇരുണ്ടതുമാക്കുന്നു.
"കൂടുതൽ പ്രകാശം സ്വീകരിക്കുന്നതിനും ചെറിയ സ്പോട്ട് വലുപ്പം നൽകുന്നതിനും ഒരു പിൻഹോൾ ലെൻസ് എങ്ങനെ പരിഷ്കരിക്കാനാകും?"
എന്ന ചോദ്യത്തിനുള്ള ഉത്തരമാണ് ഇന്ന് നിലവിലുള്ള ലെൻസുകൾ.
ഫിലിം പ്ലെയിനിലേക്കുള്ള ദൂരത്തിന് തുല്യമായ ഫോക്കൽ ലെങ്ത് ഉപയോഗിച്ച് പിൻ‌ഹോളിൽ ലളിതമായ ഒരു കോൺവെക്സ് ലെൻസ് ഇടുക എന്നതാണ് ആദ്യപടി (ക്യാമറ വിദൂര വസ്തുക്കളുടെ ചിത്രമെടുക്കുമെന്ന് കരുതുക).
നേർത്ത കോൺവെക്സ് ലെൻസ് പ്രകാശത്തെ ഫോക്കസ് ചെയ്യുന്നതിനാൽ പിൻ‌ഹോളിനെ ഗണ്യമായി തുറക്കാൻ അനുവദിക്കുന്നു (നാലാമത്തെ ചിത്രം).
ജ്യാമിതി ഒരു ലളിതമായ പിൻ‌ഹോൾ ലെൻസിനു തുല്യമാണ്, പക്ഷേ ഒരൊറ്റ പ്രകാശകിരണങ്ങളാൽ പ്രകാശിപ്പിക്കപ്പെടുന്നതിനുപകരം, ഓരോ ഇമേജ് പോയിന്റും പ്രകാശകിരണങ്ങളുടെ "പെൻസിൽ" കൊണ്ട് പ്രകാശിപ്പിക്കുന്നു.
ഒരു പിൻഹോൾ ക്യാമറയുടെ തത്വം.
ഒരു വസ്തുവിൽ നിന്നുള്ള പ്രകാശ കിരണങ്ങൾ ഒരു ചെറിയ ദ്വാരത്തിലൂടെ കടന്നുപോകുന്നു.
ഒരു വലിയ പിൻ‌ഹോൾ‌ ഉപയോഗിച്ചാൽ ഇമേജ് സ്പോട്ട് വലുതാവും, അതിന്റെ ഫലമായി മങ്ങിയ ചിത്രം ആണ് ലഭിക്കുക.
ഒരു ചെറിയ പിൻ‌ഹോൾ ഉപയോഗിച്ചാൽ‌ പ്രകാശം കുറയുന്നു, പക്ഷേ ഡിഫ്രാക്ഷൻ മൂലം ഇമേജ് സ്പോട്ട് അനിയന്ത്രിതമായി ചെറുതാകുന്നത് തടയുന്നു.
ലളിതമായ ലെൻസ് ഉപയോഗിച്ച് കൂടുതൽ പ്രകാശം ഫോക്കസിലേക്ക് കൊണ്ടുവരാൻ കഴിയും.
ക്യാമറയുടെ മുൻവശത്ത് നിന്ന്  നോക്കിയാൽ ചെറിയ ദ്വാരം (അപ്പർച്ചർ) കാണും.
അപ്പേർച്ചറിലൂടെ പ്രവേശിക്കുന്ന എല്ലാ പ്രകാശകിരണങ്ങളും ഇമേജ് സെൻസർ/ഫിലിമിലെ (ഒബ്ജക്റ്റ് പോയിന്റ് കാഴ്ചയുടെ മേഖലയിലാണെങ്കിൽ) ഒരേ പോയിന്റിലേക്ക് കേന്ദ്രീകരിക്കും.
ഒരാൾ ക്യാമറയ്ക്കുള്ളിലാണെങ്കിൽ, ലെൻസ് ഒരു പ്രൊജക്ടറായി പ്രവർത്തിക്കുന്നത് പോലെയാവും തോന്നുക.
പ്രായോഗിക ഫോട്ടോഗ്രാഫിക് ലെൻസുകളിൽ ഒന്നിന് പകരം കൂടുതൽ ലെൻസ് ഘടകങ്ങൾ ഉൾപ്പെടുന്നു.
അധിക ഘടകങ്ങൾ ലെൻസ് ഡിസൈനർമാരെ വിവിധ അബറേഷനുകൾ കുറയ്ക്കാൻ അനുവദിക്കുന്നു, പക്ഷേ പ്രവർത്തന തത്വം ഒന്നുതന്നെയാണ്.
നിർമ്മാണം കാനൻ എൽഫിന്റെ, സൂം ലെൻസ് അസംബ്ലി
ബോക്സ് ബ്രൌണിയുടെ മെനിസ്കസ് ലെൻസിലെന്നപോലെ ഒരു ഘടകത്തിൽ തുടങ്ങി, കൂടുതൽ സങ്കീർണ്ണമായ 20 ൽ അധികം ഘടകങ്ങളുള്ള ലെൻസുകൾ ഉണ്ട്.
ഇതിൽ തന്നെ പല ലെൻസുകൾ കൂട്ടിച്ചേർത്ത ഘടനകളും അടങ്ങിയിരിക്കാം.
മുൻവശത്തെ ലെൻസ് ഘടകം മുഴുവൻ ലെൻസിന്റെയും പ്രകടനത്തിൽ നിർണ്ണായകമാണ്.